Предшколска установа „Наша радост“ Лучани

Радничка бб, 32240 Лучани

ПИБ 101266502, МБ 07151896

Тел. 032/817339

Mail. vrticlucani@mts.rs

 nasaradostlucani@gmail.com

 На основу члана 23. Закона о заштити података о личности („Сл. гласник РС“ број 87/18 – у даљем тексту: Закон), Предшколска установа „Наша радост“ Лучани, као руковалац података о личности, даје следеће:

**ОБАВЕШТЕЊЕ**

**о заштити личних података**

1. **Руковалац података:** Предшколска установа „Наша радост“ Лучани
2. **Лице за заштиту података о личности:** Љубомир Радичевић, секретар, 032/817339, mail: nasaradostlucani@gmail.com .
3. **Подаци о личности који се прикупљају и обрађују у складу са законом:** Установа прикупља и обрађује Ваше личне податке и то: име и презиме, ЈМБГ, пол, датум рођења, место, општина и држава рођења, држављанство, национална припадност, адреса, место, општина и држава становања, контакт телефон, адреса електронске поште, ниво и врста образовања и установа у којој је стечен највиши степен образовања, податак о образовању, психолошкој процени способности за рад са децом, стручном испиту, односно лиценци, врсти радног односа, начину и дужини радног ангажовања, подаци о стручном усавршавању и стеченим звањима, изреченим дисциплинским мерама, норма непоседног рада васпитача и стручног сарадника, учешћу у раду органа Установе, текући рачун, податке о здравственој способности.
4. **Сврха и правни основ обраде података о личности:** заснивање радног односа и остваривање права и обавеза из радног односа и друге сврхе које су у директној вези са обављањем делатности Установе (правни основ – Закон о раду, Закона о евиденцијама у области рада, Закон о основама система образовања и васпитања, Закон о предшколском васпитању и образовању, Закон о порезу на доходак грађана, Закон о доприносима за социјално осигурање, Закон о платама у државним органима и јавним службама, Закон о агенцији за борбу против корупције, Закон о јавним набавкама, Закон о централном регистру обавезног социјалног осигурања и др. Закони).
5. **Подаци о примаоцу, односно групи прималаца података о личности:** ЦРОСО, МИнистарство финансија – Управа за трезор, Пореска управа, ПИО, Министрство просвете, науке и технолошког развоја и други државни органи и органи јединице локалне самоуправе који због природе посла који обављају морају имати приступ таквим подацима.
6. **Подаци о личности који се прикупљају и обрађују уз сагласност запосленог:** име и презиме, ЈМБГ, датум рођења, пол, адреса пребивалишта или боравишта, врста и степен стручне спреме, адреса електронске поште, број телефона, фотографија и други лични подаци, за потребе процеса рада Установе, и то:
* обрада личних података која је регулисана подзаконским актима у сврху осигурања запослених, заштите и безбедности на раду, вођења разних база и евиденција које служе за интерну употребу, давања обавештења везаних за рад преко огласне табле, достављање података другим установама, Министарству просвете, Школској управи, Националној служби за запошљавање, Општини Лучани, јавним предузећима, туристичким организацијама, ПИО фонду и др.
* обрада личних података у сврху остваривања комуникације са запосленим – слање обавештења и информација путем мејла или других средстава комуникације,
* обрада и коришћење личних података на сајту Установе у сврху објављивања аката установе, промоције рада Установе, стручног усавршавања и других активности Установе.

Поред претходно наведених информација, пружамо Вам и додатне информације, а све у циљу законите, поштене и транспарентне обраде података о личности, и то:

1. податак о личности се чува у року који је неопходан за остваривање сврхе обраде;
2. као лице на које се односе и од којег се подаци о личности прикупљају имате следећа права у складу са Законом о заштити података о личности, и то:
* право на приступ подацима о личности,
* право на исправку нетачних података и допуну непотпуних података о личности,
* право на ограничење обраде,
* право на преносивост података,
* право на приговор,
* право на опозив пристанка у било које време, с тим што опозив пристанка не утиче на допуштеност обраде на основу пристанка пре опозива ако се обрада врши на основу члана 12. став 1. тачка 1) Закона (пристанак лица на обраду својих података о личности за једну или више посебно одређених сврха) или на основу члана 17. став 2. тачка 1) Закона (изричит пристанак лица на које се подаци односе за обраду у једну или више сврха обраде, осим ако је законом прописано да се обрада не врши на основу пристанка),
* право на притужбу Поверенику за информације од јавног значаја и заштиту података о личности, ако сматрате да је обрада података о Вашој личности извршена супротно одредбама Закона,
1. аутоматизовано доношење одлуке, укључујући профилисање, као било који облик аутоматизоване обраде који се користи да би се оценило одређено својство личности, може да се примени према Вама само у изузетним случајевима и под условима и на начин из члана 38. Закона, као и у складу са сврхом Закона и његовим заштитним одредбама које се односе на личност чији се подаци штите,
2. о евентуалној намери да Ваше податке обрађујемо у сврху која је различита од сврхе за коју се подаци прикупљени пружићемо Вам информације пре започињања даље обраде, као и све остале битне информације које садрже ово обавештење.

**Упознат сам** да као лице које прикупља, користи, ажурира и чува податке о личности у Установи, морам:

* да радим у складу са Законом и Законом о заштити података о личности,
* предузети све неопходне мере и активности за заштиту тих података од злоупотреба, уништења, губитка, неовлашћених измена, приступа или преузимања,
* да прикупљам и обрађујем за потребе Установе податке који имају законски основ, а податке који немају законски основ прикупљам и обрађујем једино уз сагласност лица чије податке прикупљам и обрађујем.

**Упознат сам** да уколико имам приступ електронским базама у Установи морам:

* поштовати Закон о заштити података о личности,
* заштити податак шифром која је само мени позната,
* одговоран сам за начин коришћења података из базе у смислу чувања података садржаних у бази на било који начин.

Руковалац

 \_\_\_\_\_\_\_\_\_\_\_\_\_\_\_\_\_\_\_\_\_

 Гордана Миличевић

САГЛАСАН САМ ДА РУКОВАЛАЦ ПОДАТАКА ПРИКУПЉА И ОБРАЂУЈЕ МОЈЕ ЛИЧНЕ ПОДАТКЕ У СКЛАДУ СА ОВИМ ОБАВЕШТЕЊЕМ, ПРАВИЛНИКОМ О ЗАШТИТИ ПОДАТАКА О ЛИЧНОСТИ И ЗАКОНА О ЗАШТИТИ ПОДАТАКА О ЛИЧНОСТИ

 ЗАПОСЛЕНИ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

УПОЗНАТ САМ СА СВОЈИМ ОБАВЕЗАМА У ВЕЗИ ЗАШТИТЕ ПОДАТАКА О ЛИЧНОСТИ КОЈЕ ПРИКУПЉАМ И ОБРАЂУЈЕМ.

 ЗАПОСЛЕНИ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Датум и место: \_\_\_\_\_\_\_\_\_\_\_\_\_\_\_\_\_\_\_\_